Keskustelu:Abraham Lincolnin murha

message: Toinen Yhdysvaltain kahdesta tunnetuimmasta salamurhasta. Kattaa kaiken tarpeellisen aika hyvin lähteistettynä: päälähteinä on käytetty History Channelin artikkelia (tämä ei koskaan ole se paras sivusto, mutta osaavat kirjoittaa sen verran yksinkertaista englantia ettei sanakirjaa juuri tarvitse avata), Virginian yliopistossa toimivan, Yhdysvaltain poliittista historiaa tutkivan Miller Center -instituution artikkelia sekä paria Yhdysvaltain kongressin kirjaston julkaisemaa juttua. Salaliittoteorioita Lincolnin salamurha ei ole synnyttänyt lähellekkään yhtä paljon kuin 9/11 tai Kennedy (melkoinen ihme, onhan Yhdysvallat sentään salaliittoteoreetikkojen luvattu maa), mutta niistäkin voisi ehkä pari lausetta mainita.-Henswick  25. heinäkuuta 2012 kello 01.38 (EEST)
replies: text: Yltää hyvin lupaavaksi. Ehkä Boothin motiivista voisi mainita jotakin. Hän oli täysin katkeroitunut etelävaltioiden häviöstä ja vihasi Lincolnia koska tämä edusti kaikkea sitä mitä Booth itse vastusti. Etelän sodanjälkeinen surkeus oli Boothin mielestä kokonaan Lincolnin syytä. Tuossa oli samalla raudanluja motiivi kostaa Abelle ja "hoidella" mies pois kuvioista. --Kari-kujanpää (keskustelu) 25. heinäkuuta 2012 kello 09.39 (EEST)

text: Kannatan –J.K Nakkila (keskustelu) 28. heinäkuuta 2012 kello 14.57 (EEST)

text: Ehdotan, että salamurha-sana korvataan murhalla. Suomen kielen sana salamurha tarkoittaa sanakirjamääritelmän mukaan sellaista murhaa, jossa tekijä pyrkii pysymään salassa. Hyökkääminen teatterin aitioon ja ampuminen lähietäisyydeltä ei oikein kuulosta salamurhalta. --Ryhanen (keskustelu) 28. heinäkuuta 2012 kello 16.44 (EEST)
replies: text: :Toisaalta Lincolnin kuolema tunnetaan nimenomaan salamurhana. Boothin ja kumppaneiden tekemät surmat olivat tuohon aikaan niin lähellä "salaista" murhaa kuin oli mahdollista: kaikkien salaliittolaisten tarkoituksena oli ampua uhrinsa heti kun siihen tuli mahdollisuus ja sen jälkeen häipyä paikalta nopeasti. Yksikään salaliittolaisista ei jäänyt tarkoituksella kiinni, vaan yritti viimeiseen asti paeta liittovaltion joukkoja. Ymmärtäisin murha-sanan käytön paremmin tilanteissa, jossa surman tekijä antautuu tai suorittaa itsemurhan heti surmateon jälkeen.-Henswick  28. heinäkuuta 2012 kello 20.37 (EEST)
replies: text: ::Minkälaisia suomenkielisiä lähteitä mahtaa löytyä Lincolnin salamurhalle? Omasta kirjahyllystä ei löydy kuin yksi vanhahko tietosanakirjasarja 60-luvulta (WSOY:n Suuri tietokirja), ja siinä ainakin puhutaan Lincolnin murhasta. Voisin kaivella joku päivä kirjastosta uudempia kirjoja, jos ei joku ehdi ensin. --Ryhanen (keskustelu) 29. heinäkuuta 2012 kello 21.57 (EEST)

text: ::Salaliiton tekemä murha ei mitenkään luonnollisesti ole salamurha. Tässä tapauksessa murha oli julkinen, eikä suomen kielen sala-alku sovi siihen, oli tarkoitus sitten ollut mikä tahansa. Lisäksi sanakirjan mukaan assassinate tarkoittaa "to kill a famous or important person, especially for political reasons or for payment". Vaikka suomalainen kaksikielinen sanakirja puhuu salamurhasta, kannattaa aina välillä tutkia sanojen merkityksiä yksikielisestä. --Abc10 (keskustelu) 29. heinäkuuta 2012 kello 22.11 (EEST)

text: ::En ole itsekään innostunut salamurha-sanasta, mutta kielitoimiston sanakirjan mukaan "pol. murhasta, jonka tekijä pyrkii pysymään salassa". Suomen kieleen on nyt vain jostain syystä vakiintunut nimitys "salamurha" juuri poliittisesta murhasta (kaikki murhaajat pyrkivät toki pysymään salassa, jollei ne nyt täysiä idiootteja ole...), joten sen kanssa pitää elää, vaikkei se aina vaikuttaisikaan loogiselta.
replies: text: :::Syytä huomata että esim. :Luokka:Salamurhatut poistettiin aikanaan täältä, koska salamurhan määrittely koettiin ongelmalliseksi. Luettelo kuuluisista poliittisista murhista on aikanaan ollut nimellä Luettelo kuuluisista salamurhista (on tosin ollut aika monella muullakin nimellä), mutta se siirrettiin myös koska nimi havaittiin ongelmalliseksi. Sanaa "salamurha" tosiaan käytetään usein vähän epäjohdonmukaisesti käännöksenä englannin sanalle assassination silloinkin kun tapaukseen ei liity mitään salailua, vaikka tuon kielitoimiston määritelmän perusteella niin ei periaatteessa pitäisi tehdä. Yleensä ei toisaalta liity mitään ongelmaa pelkän sanan "murha" käyttämiseen, joten epäselvissä tapauksissa kannattaa varmaan käyttää sitä artikkelien otsikoissa. --Risukarhi (keskustelu) 5. elokuuta 2012 kello 15.55 (EEST)
--Nedergard (keskustelu) 5. elokuuta 2012 kello 16.05 (EEST)
Pitäisikö nuo muutkin merkinnät salamurhasta korjata murhaksi? Mutta muuten käy. --PtG (keskustelu) 6. elokuuta 2012 kello 11.23 (EEST)

text: Muutin ja arkistoin tämän. J.K Nakkila (keskustelu) 15. elokuuta 2012 kello 13.19 (EEST)
</div>
thread_title:  Lupaava artikkeli -ehdotus 

message: Nyt kun pääartikkeli on saatu HA-äänestyskuntoon niin lienee sopiva aika keskittyä aihetta täydentävään sivuartikkeliin. Artikkeli on tällä hetkellä LA ja mielestäni melko kattava, onko jotain kehiteltävää ennen HA-äänestystä?-Henswick  22. elokuuta 2012 kello 19.49 (EEST)
replies: text: Saisiko murhan seurauksista enemmän irti? Lincolnin maine varmasti kasvoi suuresti. --JannE (keskustelu) 24. elokuuta 2012 kello 09.52 (EEST)
replies: text: :Kirjoitin murhan vaikutuksista Lincolnin myöhempään maineeseen lyhyesti. Ilman murhatuksi tulemista Lincoln ei olisi todennäköisesti koskaan saavuttanut samanlaista parhaan presidentin mainetta kuin hänellä nykyään on.-Henswick  25. elokuuta 2012 kello 00.14 (EEST)
</div>
thread_title:  Vertaisarviointi 

message: Tämän artikkelin mukaan Salainen palvelu jahtasi Lincolnin murhaajia, mutta mistä palvelusta mahtaa olla kyse? Yhdysvaltain salainen palvelu perustettiin vasta saman vuoden heinäkuussa (Lincoln oli ehtinyt hyväksyä sen perustamisen kuolinpäivänään), ja 1800-luvulla se jahtasi vain rahanväärentäjiä. --Silvonen (keskustelu) 17. syyskuuta 2023 kello 07.12 (EEST)
replies: text: Tieto on näköjään peräisin artikkelista Abraham Lincoln: Death of the President, mutta vaikuttaa silti virheelliseltä. --Silvonen (keskustelu) 17. syyskuuta 2023 kello 07.28 (EEST)
replies: text: :En-wikin varsin perusteellisesti lähteytettyjen artikkelien :en:Assassination of Abraham Lincoln ja :en:John Wilkes Booth mukaan jahtaajat olivat liittovaltion sotilaita. Tuossa lähteenä käytetyssä artikkelissa on tainnut tosiaan kirjoittajalle tulla lapsus, vaikka historian professori onkin. -176.72.36.41 17. syyskuuta 2023 kello 12.13 (EEST)

text: :Epätarkkuutta näyttää olevan muissakin lähteissä. Kenraali Lafayette Baker pyöritti armeijan sisällä jonkinlaista omaa tiedustelupalvelua, ja hänen alaisensa Everton Conger oli sitten tärkeässä osassa Boothin löytymisessä. Tästä lienee syntynyt sekaannus myöhempään Salaiseen palveluun. -176.72.36.41 17. syyskuuta 2023 kello 12.35 (EEST)

text: :Sekaannus taitaa johtua siitä, että secret service on englannissa myös yleisnimi. Baker on jopa kirjoittanut tällä nimellä toimistaan kirjan. -176.72.36.41 17. syyskuuta 2023 kello 12.44 (EEST)
thread_title:  Salainen palvelu?